TRITN ขาดรายได้พิเศษหนุน Q1/60 ขาดทุนเพิ่มขึ้น
TRITN ขาดรายได้พิเศษหนุน Q1/60 ขาดทุน 24.72 ลบ. ขาดทุนเพิ่มขึ้น 320% จากช่วงเดียวกันในปีก่อนที่ขาดทุน 5.88 ลบ.
11 พ.ค. 2560

บริษัท ไทรทัน โฮลดิ้ง จำกัด (มหาชน) จำกัด (มหาชน) หรือ TRITN รายงานผลการดำเนินงานรวมบริษัทย่อย ประจำไตรมาส 1/60 สิ้นสุดวันที่ 31 มี.ค.60

โดยผลการดำเนินงานในช่วงดังกล่าวที่มีผลขาดทุนเพิ่มขึ้น สาเหตุหลักเกิดจากในไตรมาสที่ 1/59 บริษัทมีรายการพิเศษ คือรายได้จากการโอนกลับค่าเผื่อหนี้สงสัยจะสูญ จำนวน 27.03 ล้านบาท และการกลับรายการขาดทุนจากการด้อยค่าสินทรัพย์จำนวน 5.49 ล้านบาท ขณะที่ไตรมาส 1/60 บริษัทมีเพียงรายได้จากการโอนกลับค่าเผื่อหนี้สงสัยจะสูญจำนวน 5.6 ล้านบาทเท่านั้น อย่างไรก็ตามในไตรมาสดังกล่าวบริษัทมีรายได้รวมและอัตรากำไรขั้นต้นดีขึ้น